Alaidas
Alaidas (rus. Алаид) – veikiantis ugnikalnis Rusijoje, Kurilų salyno šiaurėje, Atlasovo saloje. Aukštis – 2339 m (aukščiausias taškas Kurilų salose). Tai stratovulkanas, sudarytas iš bazaltinės lavos. Kraterio skersmuo 900–1300 m, gylis – 200 m. Kraterio viduje yra nedidelis šlakinis kūgis. Daug šoninių kraterių. Šlaituose auga alksnių krūmokšnių sąžalynai bei aukštažolės pievos. Istoriškai užfiksuoti išsiveržimai: 1793, 1854, 1860, 1894, 1933–1934, 1972, 1981, 1986 m.